Молена

Молена — возера ў Глыбоцкім раёне Віцебскай вобласці ў басейне ракі Шоша, за 36 км на ўсход ад горада Глыбокае, каля вёскі Івесь. Плошча паверхні 0,17 км². Даўжыня 0,7 км, найбольшая шырыня 0,3 км. Даўжыня берагавой лініі 1,8 км. Плошча вадазбору 10,5 км². Катлавіна возера лагчыннага тыпу. Схілы катлавіны вышынёй да 2 м, разараныя, на захадзе вышынёй да 7 м, пад хмызняком. Берагавая лінія слабазвілістая. Берагі высокія, на ўсходзе зліваюцца са схіламі катлавіны. Упадае ручай з возера Кулёк і ў паўднёвай частцы выцякае ручай у возера Івесь. Літаратура Блакітны скарб Беларусі : энцыклапедыя / рэдкал.: Г. П. Пашкоў [і інш.]. — Мн., 2007. Энцыклапедыя прыроды Беларусі. У 5-і т. Т. 3. / Рэдкал.: І. П. Шамякін (гал. рэд.) і інш.. — Мн.: БелСЭ, 1985. — Т. 3. — С. 399. — 599 с. — 10 000 экз. Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 28. — 72 с. — 10 000 экз. — ISBN 978-985-508-136-5. (руск.) Республика Беларусь. Витебская область. Глубокский район: карта. — Мн.: Белкартография, 2012. — 3 000 экз. (руск.)